stanford-oval/wikipedia huggingface dataset:
Alicia Garza

Alicia Garza
Alicia Garza (o.s. Schwartz; s. 4. tammikuuta 1981) on yhdysvaltalainen aktivisti. Hän on yksi Black Lives Matter -liikkeen perustajista.
Garza varttui San Franciscossa ja opiskeli antropologiaa sekä sosiologiaa Kalifornian yliopistossa, San Diegossa. Vuonna 2009 Garzasta tuli köyhyyttä ja rasismia vastaan toimivan People Organized to Win Employment Rights -järjestön (POWER) toimitusjohtaja. Hän on toiminut myös esimerkiksi palvelijoiden puolesta puhuvan National Domestic Workers Alliancen erikoisprojektipäällikkönä. Black Lives Matter -järjestön Garza perusti yhdessä Opal Tometin ja Patrisse Khan-Cullorsin kanssa. Järjestö on keskittynyt vastustamaan mustaihoisiin kohdistuvaa väkivaltaa ja sortoa. Garza on päässyt Black Lives Matterin tuoman julkisuuden myötä haastatelluksi ja kirjoittamaan artikkeleita esimerkiksi Timeen, The Guardianiin ja The New York Timesiin. Hän on toiminut myös julkisena puhujana ja organisoijana. Hän on keskittynyt tarkastelemaan paitsi rotuun, myös sukupuoleen, sukupuoli-identiteettiin ja seksuaaliseen suuntautumiseen liittyvää väkivaltaa.
Vuonna 2016 Garza sai Tometin ja Khan-Cullorsin kanssa Glamour-lehden "Vuoden naiset" -tunnustuksen. Hän on saanut myös muita tunnustuksia, kuten pääsyn The Root -lehden vuoden 2016 luetteloon sadasta afroamerikkalaisesta saavuttajasta ja vaikuttajasta.
Aivosirppi

Falx cerebri. 
Aivosirppi punaisella, pikkuaivoteltta vihreällä
Aivosirppi (lat. falx) on kovakalvon aivokalvoista aivopuoliskojen välille muodostama poimu. Isoaivosirppi (lat. falx cerebri) työntyy isoaivojen puoliskojen välille ylhäältä. Pikkuaivosirppi (lat. falx cerebelli, falcula) on taas pikkuaivojen puoliskojen väliin työntyvä kovakalvopoimu. Pikkuaivosirppi työntyy pikkuaivopuoliskoiden väliin ylhäältä ja takaa.
Aiheesta muualla

Kuvia tai muita tiedostoja aiheesta Aivosirppi Wikimedia Commonsissa
Masonlampi (Hankasalmi)

| Masonlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°25′26″N, 26°29′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Masonjoki Hankaveteen 
Järvinumero:  14.372.1.008
Mittaustietoja
Pinnankorkeus:  99,2 m  
Pituus:  370 m  
Leveys:  220 m  
Rantaviiva:  0,951 km  
Pinta-ala:  4,27 ha  
Saaria:  ei saaria 
 fiMasonlampi 
Masonlampi  on Keski-Suomessa Hankasalmella Suoliveden lähellä sijaitseva lampi.
Maantietoa

Lammen pinta-ala on 4,3 hehtaaria, se on 350 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 950 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Hankaveden alueeseen (14.372) se kuuluu. Lammen vedenpinnan korkeus on 99,2 metriä mpy.
Akarnan

Akarnan (m.kreik. Ἀκαρνάν, lat. Acarnan) oli kreikkalaisessa mytologiassa Alkmaionin ja Kallirrhoen poika ja Amfoteroksen veli. Hänen ollessa vielä hyvin nuori Fegeus — tai hänen poikansa — surmasivat Akarnan isän. Tällöin Kallirrhoe pyysi Zeukselta, että hänen poikansa varttuisi nopeammin, jotta tämä pystyisi kostamaan isänsä kuoleman. Äidin rukous kuultiin, ja Akarnan surmasi veljensä kanssa isänsä murhaajan, tämän puolison ja kaksi poikaa. Psofiksen asukkaat, joiden kaupungissa Fegeuksen pojat oli surmattu, ajoivat tappajia takaa aina Tegeaan saakka, jossa nämä otettiin vastaan ja heille myönnettiin turvapaikka kaupungissa.
Akhelooksen pyynnöstä Alkmaionin pojat veivät Harmonian kaulakorun ja peploksen Delfoihin, josta he jatkoivat Epeirokseen. Siellä Akarnan perusti valtion, jota kutsuttiin hänen mukaansa Akarnaniaksi.
Masonin piirikunta (Washington)

Masonin piirikunta (engl. Mason County) on Yhdysvaltojen Washingtonin osavaltiossa sijaitseva piirikunta. Sen väkiluku oli 65 726 vuonna 2020. Piirikunnan hallintokeskus on Sheltonin kaupunki. Piirikunta on perustettu vuonna 1854.
Väestö

Vuonna 2020 Masonin piirikunnan 65 726 asukkaasta valkoisia oli 87,5 %, mustia 1,5 % ja aasialaisia 1,3 %. Vuonna 2019 8,6 % asukkaista puhui kotonaan jotain muuta kieltä kuin englantia ja 5,7 % asukkaista oli syntynyt ulkomailla.
Kuvia piirikunnasta

Masonin piirikunnan oikeustalo.
Aiheesta muualla

Kuvia tai muita tiedostoja aiheesta Masonin piirikunta (Washington) Wikimedia Commonsissa
Aleksandr Peršin

| Henkilötiedot |
| --- | --- | --- | --- |
Koko nimi: Aleksandr Aleksejevitš Peršin
Syntymäaika: 5. maaliskuuta 1953
Syntymäpaikka: Balakhta, Neuvostoliitto
Kuolinaika: 10. maaliskuuta 2019 (66 vuotta)
Kuolinpaikka: Habarovsk, Venäjä
Pelipaikka: Keskikenttä
Junioriseurat
: Torpedo, Krasnojarsk
Seurat
| Vuodet | Seura | O | (M) |
| 1971–1972 |  Jenisei, Krasnojarsk | – | (–) |
| 1972–1989 |  SKA-Habarovsk | – | (–) |
| 1990–1997 |  Narukerä | 117 | (93) |
| Yhteensä | Yhteensä | 530 | (284) |
Maajoukkue
| 1975–1983 |  Neuvostoliitto | 61 | (7) |
 Seurajoukkueuran tilastot kattavat vain kansalliset sarjat.
Aleksandr Aleksejevitš Peršin (ven. Александр Алексеевич Першин, 5. maaliskuuta 1953 – 10. maaliskuuta 2019) oli venäläinen jääpalloilija. Hän oli kotoisin Krasnojarskin alueelta, mutta hän muutti asepalveluksen takia Habarovskiin vuonna 1972 ja liittyi paikallisen SKAn riveihin, missä hän pelasi kaikkiaan 18 kautta. Hän oli Neuvostoliiton maajoukkueessa mukana voittamassa kahta maailmanmestaruutta.
Neuvostoliiton taloudellisten olojen heiketessä 1980-luvun lopulla urheilijoita siirtyi Länsi-Eurooppaan. Niinpä Peršin siirtyi Suomeen ja pelasi kaudesta 1990 alkaen Porin Narukerän joukkueessa vuoteen 1997 asti. Ansioistaan Narukerässä hänet on valittu seuran jääpalloritareihin.
Peršinin nuorempi veli Juri Peršin oli myös huippujääpalloilija ja pelasi samaan aikaan Suomessa Narukerän joukkueessa.
Saavutukset

Seurajoukkueissa
3 Neuvostoliiton mestaruushopeaa: 1982, 1986 ja 1989 SKA-Habarovskin riveissä,
5 Neuvostoliiton mestaruuspronssia: 1979, 1981, 1984 , 1985 ja 1988 SKA-Habarovskin riveissä,
Maajoukkueessa
2 maailmanmestaruutta: 1977 ja 1979,
2 MM-hopeaa: 1981 ja 1983
Akarnaniká

| Akarnaniká> Ακαρνανικά Όρη |
| --- | --- |
 Aitolia-Akarnanian rannikko ja Akarnaniká-vuoristo (taustalla) Lefkakselta nähtynä.
Maantiede
Sijainti:  Aitolia-Akarnania, Länsi-Kreikka, Kreikka
Koordinaatit:  38°45′29″N, 20°59′38″E
Korkein kohta
Nimi:  Psilí Koryfí
Korkeus meren-pinnan tasosta:  1 589 m
Koordinaatit:  38°45′29″N, 20°59′38″E
Akarnaniká (kreik. Ακαρνανικά Όρη, Akarnaniká Óri) on vuoristo läntisessä Manner-Kreikassa. Sen korkein huippu on Psilí Koryfí (Ψηλή Κορυφή), jonka korkeus on 1 589 metriä.
Akarnaniká-vuoristo sijaitsee Aitolia-Akarnaniassa Länsi-Kreikan alueella lähellä Joonianmeren rannikkoa. Vuoristo tunnetaan myös nimellä ”Akarnanian alpit” (Ακαρνανικές Άλπεις, Akarnanikés Álpeis). Vuoriston pituus pohjois-eteläsuunnassa on noin 40 kilometriä ja se käsittää noin 32 600 hehtaarin alueen.
Psilí Koryfín jälkeen vuoriston muita korkeita huippuja ovat muun muassa Boúmistos (Μπούμιστος, 1 573 m), Amoliarí (Αμολιαρή, 1 468 m), Flámpouro (Φλάμπουρο, 1 453 m), Pergantí (Περγαντί, 1 428 m), Agrapidáki (Αγραπιδάκι, 1 392 m), Goúves (Γούβες, 1 186 m) ja Serékas (Σερέκας, 1 171 m).
Aleksis Kiven koulu (Siuntio)

| Aleksis Kiven koulu |
| --- | --- |
Sijainti:  Puistopolku 4 A, 02580 Siuntio
Rehtori:  Pauliina Smolander
Luokat:  1-9 (peruskoulu)
Oppilaita:  490
Verkkosivut
Aleksis Kiven koulu on Siuntiossa sijaitseva suomenkielinen yhtenäiskoulu. Koulussa toimii vuosiluokat 1-9. Aleksis Kiven koulussa on yhteensä noin 490 oppilasta ja koulun rehtorina toimii Pauliina Smolander.
Koulu on nimetty kirjailija Aleksis Kiven mukaan, joka asui pitkään Siuntiossa Fanjunkarsin torpassa Charlotta Lönnqvistin luona.
Itse koulurakennus purettiin sisäilmaongelmien ja vajoamisen vuoksi vuonna 2020. Paikalle on rakennettun uusi hyvinvointi- ja sivistyskampus, Siuntion Sydän.
Aleksandr Perežogin

| Aleksandr Perežogin |
| --- | --- |

Henkilötiedot
Syntynyt: 10. elokuuta 1983 (ikä 41) Öskemen, Kazahstanin SNT, Neuvostoliitto
Kansalaisuus:   Venäjä  Kazakstan
Jääkiekkoilija
Pelipaikka:  laitahyökkääjä
Maila:  vasen
Pituus:  183 cm
Paino:  96 kg
Pelinumero:  37
Pelaajaura
Pääsarjaura:  2000–2019
Aik. seurat:  Avangard Omsk (RSL/KHL)   Hamilton Bulldogs (AHL)   Montreal Canadiens (NHL)   Salavat Julajev Ufa (KHL)
NHL-varaus:  25. varaus, 2001 Montreal Canadiens
| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Sveitsi 2009 |  |  |
|  Kultaa | Suomi 2012 |  |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Tšekki 2002 |  |  |
|  Kultaa | Kanada 2003 |  |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Suomi 2001 |  |  |
Aleksandr Valerjevitš Perežogin (ven. Александр Валерьевич Пережогин, s. 10. elokuuta 1983 Öskemen, Kazahstanin SNT, Neuvostoliitto) on venäläinen entinen jääkiekkoilija, pelipaikaltaan laitahyökkääjä. Hänellä on myös Kazakstanin kansalaisuus. Perežogin pelasi urallaan 17 kautta Venäjän pääsarjassa edustaen miltei koko uransa Avangard Omskia. Hän pelasi myös kaksi kautta NHL-liigan Montreal Canadiensissa. Maajoukkueessa Perežogin saavutti kahdesti MM-kultaa.
Ura

Perežogin on HK Kaztsink-Torpedon kasvatti. Hän pelasi kaudella 1999–2000 yhden ottelun Venäjän superliigassa Avangard Omskissa. Kauden 2000–2001 jälkeen Montreal Canadiens varasi hänet NHL:ään ensimmäisellä kierroksella 25. pelaajana vuoden 2001 varaustilaisuudessa. Tästä huolimatta Perežogin vakiinnutti paikkansa Omskissa vasta kaudella 2002–2003.
Perežogin lähti rapakon taakse kaudella 2003–2004, mutta joutui pelaamaan koko kauden AHL:ssä Hamilton Bulldogsissa. NHL:n työsulkukauden 2004–2005 hän pelasi Omskissa, koska hän sai kiellon AHL:ään väkivaltaisesta mailan käytöstä.
Perežogin palasi NHL:ään ja Montreal Canadiensiin kaudeksi 2005–2006. Hän pelasi NHL:ssä 67 ottelua, joissa syntyi tehot 9+10=19. Kausi 2006–2007 sujui kokonaan NHL:ssä. Kaudeksi 2007–2008 Perežogin palasi Venäjälle Salavat Julajev Ufaan, jossa hän oli joukkueen paras pistemies ensimmäisellä kaudellaan. Kausi 2008–2009 oli hänelle tehokkain (28+24=52).
Perežogin palasi Avangard Omskiin kaudeksi 2010–2011.
Perežogin voitti alle 18-vuotiaiden MM-kultaa vuonna 2001 ja nuorten MM-kultaa vuosina 2002 ja 2003. Hän teki tehot 3+3=6 vuoden 2009 MM-kilpailuissa, joista Venäjä voitti kultaa.
Aixam

| Aixam>  |
| --- | --- |
Yrityksen perustusmaa: Ranska
Tuotannon aloitus: 1975
Autokonserni: Aixam Mega
Vuotuinen valmistusmäärä: n. 12 000 Aixamia (2013)
Sijainti Suomen rekisteröintitilastossa: 1. myydyin mopoauto (2007)
Suosituin malli: Roadline
Aixam-mopoauto
Aixam on ranskalainen mopoautomerkki, jonka omistaa Aixam Mega -konserni. Sen tuotteet olivat myös Euroopan myydyimpiä vuonna 2006.[lähde? ] Aixamia valmistetaan kahdessa tehtaassa Ranskassa.
Aixamin varteenotettavimmat kilpailijat ovat Ligier sekä Microcar.[lähde? ]
Historiaa

Vuonna 1975 Arola-nimellä aloittanut tehdas valmisti koppimopoa, jota paranneltiin vuoteen 1980 asti, kunnes uusi, jo enemmän autoa muistuttava ajoneuvo otettiin tuotantoon. Invamopolta näyttävä Arola oli takavetoinen ja 50 cm³ bensiinimoottorilla varustettu.
1983 Arolasta tuli nykyinen Aixam.
1987 Diesel kokeilu ja Kubota-yhteistyö alkaa.
1988 Suoritettiin ensimmäinen törmäystesti Aixamin tuotantomalleille.(ei yhtä raju kuin henkilöautolle)
1992 Sisarmerkki Mega lanseerattiin, missä on sama voimansiirto ja moottori.
1994 Kuin Ligierillakin, Aixamilla on ollut V12-moottorinen urheiluauto, Le Mansin 24 tunnin ajoihin.
1997 Ensimmäinen nykystantardeja mukaileva mopoauto saapuu markkinoille.
2003 Mallit A.721, A.741 ja A.751 myyntiin.
2004 Scouty (targakattomalli) tuli valikoimiin.
2006 Crossline ("katumaasturi" malli) tuli valikoimiin.
2007 A.721 Sport tuli markkinoille.
2008 Aixam muutti henkilömallien mallinumerot mallinimiksi pitkän katkaisten pitkän perinteen. A.721 muuttui Cityksi, A.741 muuttui Roadlineksi ja A.751 (ei mopo) poistui, mutta Roadlinesta tuli markkinoille versio tehokkaammilla moottoreilla joita ei tuoda Suomeen.
2017 Aixam julkisti maailman ensimmäisenä euro-4 hyväksytyt mopoautot eli malli Sensation. Sensation mallin mopoautot on varustettu Kubota Z482 moottorilla (6 kW =  8.16 hp).
Tekniset ominaisuudet

(Suomeen tuotavat Aixam mallit, jotka rekisteröidään kevyeksi nelipyöräksi.)
| --- | --- |
  Korimalli  : –  2-ovinen  
  Moottori  : –  R2 Kubota Diesel Z 402  
  Työtahdit  : –  4  
  Sytytys  : –  Itsesytytys  
  Jäähdytys  : –  Neste  
  Sylinterin halkaisija  : –  64,0 mm  
  Iskun pituus  : –  62,2 mm  
  Puristussuhde  : –  23  
  Huippunopeus  : –  45 km/h (lakisääteinen)  
  Kiihtyvyys  : –  0-40 km/h n. 6 s.  
  Iskutilavuus  : –  400 cm3  
  Teho  : –  4kW (5,5hv) - 3 200 r/min  
  Vääntö  : –  14Nm - 2 400 r/min  
  Voimanvälitys  : –  variaattori / etuveto  
  Jarrut  : –  Edessä levyt (halk. 172 mm) ja takana rummut (halk. 160 mm)  
  Huoltoväli  : –  5 000 km / 1 vuosi  
  Rekisteröidään  : –  Kevyeksi nelipyöräksi, Suomeen tuotavien mallien ajamiseen riittää AM121-luokan kortti.
Aiheesta muualla

Wikimedia Commonsissa on kuvia tai muita tiedostoja aiheesta .
Valmistajan kotisivut
Maahantuojan kotisivut
Max Lorenz

Max Lorenz voi viitata seuraaviin henkilöihin:
Max Lorenz, jalkapalloilija
Max Lorenz, tenori
Max O. Lorenz, taloustieteilijä
Max Litchfield

| Mitalit> Maa:   Iso-Britannia.Miesten uinti.MM-kilpailut (pitkä rata)  | Mitalit> Maa:   Iso-Britannia.Miesten uinti.MM-kilpailut (pitkä rata)  | Mitalit> Maa:   Iso-Britannia.Miesten uinti.MM-kilpailut (pitkä rata)  | Maa:   Iso-Britannia> Miesten uinti. |
| --- | --- | --- | --- |
|  Hopeaa | Doha 2024 | 400 m sku |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Windsor 2016 | 400 m sku |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Glasgow 2018 | 400 m sku |  |
|  Hopeaa | Budapest 2020 | 4×200 m vu |  |
|  Pronssia | Glasgow 2018 | 200 m sku |  |
|  Pronssia | Budapest 2020 | 400 m sku |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Glasgow 2019 | 400 m sku |  |
Max Robert Litchfield (s. 4. maaliskuuta 1995 Pontefract) on brittiläinen uimari. Hän on menestynyt parhaiten sekauinnissa. Hänellä on kaksi MM-hopeamitalia. Euroopan-mestaruuskilpailuista hänelllä on yksi kultamitali lyhyeltä radalta ja neljä mitalia pitkältä radalta.
Licthfield on kilpaillut kolmissa olympialaissa, lajina 400 metrin sekauinti. Rio de Janeirossa 2016 hän sijoittui neljänneksi lähes kahden sekunnin päässä pronssimitalistista, Tokiossa 2021 hän sijoittui jaetulle neljännelle sijalle 0,21 sekunnin päässä pronssimitalistista, ja Pariisissa 2024 hän oli jälleen neljäs 0,19 sekunnin erolla pronssimitalistiin Britannian-ennätyksellä 4.08,85.
Max Litchfieldin veli Joe Litchfield on viestiuinnin maailman- ja Euroopan-mestari.
Alicia Fox

Alicia Fox joulukuussa 2010.
Victoria Elizabeth Crawford (s. 30. kesäkuuta 1986 Ponte Vedra Beach, Florida) on yhdysvaltalainen malli ja showpainija. Hänet tunnetaan parhaiten ajastaan World Wrestling Entertainmentissä, jossa hän työskenteli kehänimellä Alicia Fox. Crawfordilla ei ole sopimusta nykyään sopimusta yhdenkään painiorganisaation kanssa, vaan ottelee vapaasti kehänimellä Vix Crow.
Aiheesta muualla

Wikimedia Commonsissa on kuvia tai muita tiedostoja aiheesta .
Victoria Crawford Internet Movie Databasessa. (englanniksi)
Alicia (albumi)

| Alicia Alicia Keys |
| --- | --- | --- |

Studioalbumin tiedot
 Julkaistu: 18. syyskuuta 2020
 Kesto: 54.40
 Levy-yhtiö: RCA
Alicia Keysin muut julkaisut
| Here 2016 | Alicia 2020 | Keys 2021 |
Alicia on Alicia Keysin seitsemäs studioalbumi, joka julkaistiin 18 syyskuuta 2020.
Kappaleet

Truth Without Love – 2.34
Time Machine – 4.26
Authors of Forever – 3.37
Wasted Energy – 4.19 (feat. Diamond Platnumz)
Underdog – 3.24
3 Hour Drive – 4.01 (feat. Sampha)
Me x 7 – 3.32 (feat. Tierra Whack)
Show Me Love – 3.08 (feat. Miguel)
So Done – 3.54 (feat. Khalid)
Gramercy Park – 3.12
Love Looks Better – 3.23
You Save Me – 3.41 (feat. Snoh Aalegra)
Jill Scott – 4.05 (feat. Jill Scott)
Perfect Way to Die – 3.31
Good Job – 3.53
Al Israel

Al Israel (16. huhtikuuta 1935 – 16. maaliskuuta 2011) oli yhdysvaltalainen näyttelijä, joka tunnetaan parhaiten osastaan kolumbialaisena huumekauppiaana elokuvassa Scarface – arpinaama. Hän oli myös yksi kolmesta alkuperäisestä näyttelijästä, jotka lainasivat ääntään elokuvasta tehdylle videopelille Scarface: The World Is Yours.
Filmografia

The Soldier (1982)
Scarface – arpinaama (1983)
Kuolema tulee kahdesti (Body Double, 1984)
Kuoleman merkki (1990)
Carlito’s Way (1993)
Confessions of a Hitman (1994)
Drop Zone (1994)
Dangerous Minds (1995)
Driven (1996)
Luz de la mission (1998)
Broken Vessels (1998)
Attention Shoppers (2000)
God Squad! (2002)
Klepto (2003)
Killer Snake (2004)
Three Way (2004)
Aiheesta muualla

Al Israel Internet Movie Databasessa (IMDb.com)
Max Ludwig

| Mitalit> Maa:   Saksa.Miesten rattikelkkailu. Olympialaiset  | Mitalit> Maa:   Saksa.Miesten rattikelkkailu. Olympialaiset  | Mitalit> Maa:   Saksa.Miesten rattikelkkailu. Olympialaiset  | Maa:   Saksa> Miesten rattikelkkailu. |
| --- | --- | --- | --- |
|  Pronssia | Lake Placid 1932 | neljän miehen kelkat |  |
Max Ludwig (1896 Halle an der Saale – 26. syyskuuta 1957) oli saksalainen rattikelkkailija ja olympiamitalisti.
Ludwig voitti Saksan joukkueessa neljän miehen kelkkojen olympiapronssia Lake Placidin kisoissa 1932. Samoissa kisoissa hän sijoittui kahden miehen kelkoissa seitsemänneksi.
Alice ja Bob

Esimerkkitilanne, jossa Mallory kuuntelee Alicen ja Bobin välistä viestintää
Alice ja Bob viittaavat kuvitteellisiin henkilöihin, joita käytetään erityisesti kryptografisten järjestelmien ja protokollien osapuolien kuvaamiseen. Nimien ei tarvitse viitata keneenkään tiettyyn henkilöön, vaan ne voivat olla myös esimerkiksi eri tietokoneita tai jopa eri ohjelmia samalla tietokoneella.
Hahmot keksivät Ronald Rivest, Adi Shamir ja Leonard Adleman vuonna 1978 artikkelissaan "A Method for Obtaining Digital Signatures and Public-key Cryptosystems".
Muita hahmoja

Käytön yleistyessä eri yhteyksissä keksittiin lisää hahmoja kuvaamaan eri osapuolia, kuten hyökkääjiä.
| --- | --- |
Alice ja Bob: Alkuperäiset geneeriset hahmot. Yleisesti Alice ja Bob haluavat vaihtaa viestit tai kryptografisen salausavaimen
Carol, Carlos tai Charlie: Geneerinen kolmas osapuoli
Chuck tai Chad: Kolmas osapuoli, yleensä ilkeämielisessä yhteydessä
Mallory, harvemmin myös Mallet tai Darth: Kolmas osapuoli, yleensä ilkeämielisessä yhteydessä
Käännös suomeksi
Adenooma

Adenooma on hyvälaatuinen rauhaskasvain. Niitä voi tulla moniin elimiin, kuten kilpirauhaseen, lisämunuaiseen, aivolisäkkeeseen tai suolistoon.
Vaikka adenoomat ovat hyvänlaatuisia, ne on joskus tutkittava tai poistettava syöpäepäilyjen vuoksi. Tietyt adenoomat voivat hoitamattomina muuntua pahanlaatuisiksi adenokarsinoomiksi.
Aiheesta muualla

Kuvia tai muita tiedostoja aiheesta Adenooma Wikimedia Commonsissa
Max Lorenz (jalkapalloilija)

| 0 | 1 | 2 |
| --- | --- | --- |

Henkilötiedot
Syntymäaika: 19. elokuuta 1939 (ikä 85)
Syntymäpaikka:  Bremen, Saksa
Pelipaikka: keskikenttä
Pituus: 186 senttimetriä
Junioriseurat
: SV Hemelingen
Seurat
| Vuodet | Seura | O (M) |
| 1960-1963 1963-1969 1969-1972 | Werder Bremen Werder Bremen Eintracht Braunschweig | 74 (11) 176 (15) 71 (2) |
Maajoukkue
| 1965-1970 | Länsi-Saksa | 19 (1) |
 Seurajoukkueuran tilastot kattavat vain kansalliset sarjat.
Max Lorenz (s. 9. elokuuta 1939 Bremen, Saksa) on entinen saksalainen jalkapalloilija.
Hän edusti Länsi-Saksan maajoukkuetta vuosien 1966 ja 1970 MM-kilpailuissa.
Adenosiinitrifosfataasi

Malli lituruohon ATPaasista.
Adenosiinitrifosfataasi, lyhenne ATPaasi, on entsyymi, joka hydrolysoi adenosiinitrifosfaatin (ATP) adenosiinidifosfaatiksi (ADP) ja samalla vapautuu ortofosfaatti (Pi) ja energiaa. ATPaasit voidaan jakaa eri ryhmiin: P-tyypin ATPaasit, V-tyypin ATPaasit ja F-tyypin ATPaasit eli ATP-syntaasit. Entsyymiryhmän EC-numero on 3.6.1.
Monet ATPaasit ovat solukalvoilla sijaitsevia kalvoproteiineja. Niiden tehtävänä usein joko tuottaa ATP-molekyyleistä energiaa, tai sitoa konsentraatiogradientin avulla energiaa ionien siirtyessä gradientin potentiaalienergian avulla ATPaasien läpi. Toisin sanoen ATPaasit joko tekevät mekaanista työtä tai sitovat liike-energiaa ATP-molekyyleihin.
Natrium-kaliumpumppu ja vetyionipumppu ovat P-tyypin adenosiinitrifosfataaseja. F-tyypin ATPaasit katalysoivat vastakkaista reaktiota ja muodostavat ATP:tä ADP:stä ja ortofosfaatista.
Aiheesta muualla

Kuvia tai muita tiedostoja aiheesta Adenosiinitrifosfataasi Wikimedia Commonsissa
Aare

| Aare |
| --- | --- |
 Aare virtaa Bernin läpi.
Alkulähde:  Grimselsola, Guttannen
Laskupaikka:  Rein, Koblenz
Maat:  Sveitsi
Pituus:  288 km
Alkulähteen korkeus:  2 303 m
Virtaama:  560 m³/s
Valuma-alue:  17 617 km²
 Aaren valuma-alue ja tärkeimmät sivujoet.
Aare (saks. Aare, ransk. Aar, ital. Aar) on Reinin vesimäärältään suurin sivujoki ja pisin Sveitsissä kokonaan virtaavista joista. Joen keskivirtaama alajuoksulla (Untersiggenthalissa) on 560 m³/s. Sen kokonaispituus on 288,2 kilometriä. Aaren vesistön valuma-alue kattaa puolet Sveitsistä.
Joen kulku

Aaren alkulähde on Aargletscherjäätiköillä (Oberaargletscher, Unteraargletscher), Grimselsolan länsipuolella, noin 2 300 metrin korkeudessa, Guttannen-nimisessä kunnassa, Bernin kantonissa. Alkuosalla joki virtaa Haslitalin laaksossa luoteeseen, Brienzerseen- ja Thuninjärven kautta, Bernin ohi, Bieljärveen. Biel/Biennen jälkeen Aare virtaa koilliseen Solothurnin, Oltenin ja Aaraun läpi. Aare laskee Reiniin Pohjois-Sveitsissä, Aargaun kantoniin kuuluvassa Koblenzin kunnassa. Matkallaan Oberaargletscheriltä Reinille joki laskeutuu noin 1 990 metriä.
Aaren vesistö

Aaren vesistön valuma-alue on 17 617 km². Valuma-alueen keskikorkeus on 1 050 metriä mpy. Vesistön itäisimmät alueet ovat Liechtensteinin rajan tuntumassa, Sargansin länsipuolella. Valuma-alueen läntisimmät osat ovat Geneven pohjoispuolella Juravuoristossa.
Aaren merkittävimmät sivujoet vasemmalla rannalla ovat Kander ja Saane. Oikeanpuoleisen rannan merkittävimmät sivujoet ovat Emme, Reuss ja Limmat.
Sähkön tuotanto

Aaren alkulähteillä on neljä patojärveä, joihin kerätään jäätiköiden sulamisvesiä ja säädetään alkuosan virtaamaa. Patojärvet ovat
Oberaarsee (pinnankorkeus suurimmillaan 2 303 m mpy.)
Grimselsee (1 909 m)
Räterichsbodensee (1 767 m)
Gelmersee (1 849 m).
Joessa on kolmisenkymmentä vesivoimalaitosta. Kolme Sveitsin kaikkiaan neljästä ydinvoimalaitoksesta sijaitsee Aaren varrella (Mühleberg, Gösgen, Beznau).
Aiheesta muualla

Kuvia tai muita tiedostoja aiheesta Aare Wikimedia Commonsissa
Adenophorea

| Adenophorea |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sukkulamadot Nematoda
Luokka::  Adenophorea  Chitwood, 1958
Infobox OKNimi-testi OK: 
Adenophorea on sukkulamatojen pääjaksoon kuuluva eläinten luokka. Siihen kuuluu kymmenen lahkoa.
Lahkot

Araeolaimida
Desmodorida
Desmoscolecida
Dorylaimida
Enoplida
Mermithida
Monhysterida
Trichocephalida
Mononchida
Triplonchida
Aleksandr Papkov

Aleksandr Aleksandrovitš Papkov (ven. Александр Александрович Папков; 1. marraskuuta (J: 20. lokakuuta) 1853 Pietari – 1920) oli venäläinen virkamies, joka toimi Suomessa Hämeen läänin kuvernöörinä ensimmäisen sortokauden aikana vuosina 1904–1905.